b"\n_START_ARTICLE_\nMandriva Linux\n_START_SECTION_\nYpatyb\xc4\x97s\n_START_PARAGRAPH_\nMandriva Linux yra i\xc5\xa1versta \xc4\xaf daugiau nei 75 kalbas, tarp j\xc5\xb3 ir \xc4\xaf lietuvi\xc5\xb3 kalb\xc4\x85.\n_START_SECTION_\n\xc4\xaediegimas\n_START_PARAGRAPH_\nMandriva Linux naudoja Mandrake Valdymo Skydel\xc4\xaf, skirt\xc4\x85 administruoti Linux vietoje teksto byl\xc5\xb3 redagavimo, norint pakeisti sistemos nustatymus. \xc5\xa0is platinamasis paketas taip pat naudoja daug program\xc5\xb3, vadinam\xc5\xb3 Drakes arba Draks, bendrai pavadint\xc5\xb3 drakxtools. Jos skirtos keisti daugeliui \xc4\xafvairi\xc5\xb3 nustatym\xc5\xb3. Pavyzd\xc5\xbeiui, MouseDrake naudojama pelei konfig\xc5\xabruoti, DiskDrake skirta kietojo disko particijoms tvarkyti ir drakconnect (seniau vadintas draknet, bet buvo priversti paskeisti pavadinim\xc4\x85 d\xc4\x97l kompanijos tokiu pat vardu) naudojamas internetui konfig\xc5\xabruoti. \xc5\xa0ios programos yra para\xc5\xa1ytos naudojant GTK bibliotek\xc4\x85 ir Perl. Dauguma j\xc5\xb3 gali b\xc5\xabti paleid\xc5\xbeiamos grafin\xc4\x97je aplinkoje ir konsol\xc4\x97je.\n_START_SECTION_\nProgramos\n_START_PARAGRAPH_\nKartu su Mandriva Linux yra pora t\xc5\xabkstan\xc4\x8di\xc5\xb3 program\xc5\xb3 paket\xc5\xb3, tarp kuri\xc5\xb3 yra \xc4\xafvairi\xc5\xb3 \xc5\xbeaidim\xc5\xb3, ra\xc5\xa1tin\xc4\x97s, serveri\xc5\xb3 ir interneto priemoni\xc5\xb3.\n_START_SECTION_\nBendruomen\xc4\x97\n_START_PARAGRAPH_\nMandriva Linux turi didel\xc4\xaf vartotoj\xc5\xb3 rat\xc4\x85, kuris gali suteikti pagalbos kitiems Mandriva Linux vartotojams.\n_START_SECTION_\nPastovus vystymas\n_START_PARAGRAPH_\nMandriva Linux yra aktyviai vystoma. Vystomoji versija (angl. development version) vadinama \xe2\x80\x9eCooker\xe2\x80\x9c yra vie\xc5\xa1ai prieinama, ta\xc4\x8diau nerekomenduojama jos naudoti darbui d\xc4\x97l pastovi\xc5\xb3 keitim\xc5\xb3._NEWLINE_Bendruomen\xc4\x97s nariai tiekia naujausios programin\xc4\x97s \xc4\xafrangos RPM'us.\n_START_SECTION_\nVerslo modelis\n_START_PARAGRAPH_\nVystanti grup\xc4\x97 (Mandriva) \xc5\xa1iuo metu u\xc5\xbedirba i\xc5\xa1 mokamo nuotolinio sistemos atnaujinimo. Mokamas taip pat ir sistemos atsisiuntimas, nors yra ir nemokama (\xc5\xa1iek tiek senesn\xc4\x97) versija. \xc5\xa0ie apribojimai nepa\xc5\xbeeid\xc5\xbeia GPL. Kaip ir bet kuri\xc4\x85 kit\xc4\x85 Linux distribucij\xc4\x85, pa\xc5\xa1alinus prekin\xc4\xaf \xc5\xbeenkl\xc4\x85 \xc5\xa1i\xc4\x85 sistem\xc4\x85 gal\xc4\x97t\xc5\xb3 bet kada toliau vystyti kita grup\xc4\x97.\n_START_SECTION_\nDarbalaukio aplinkos\n_START_PARAGRAPH_\nMandriva Linux pritaikytas naudoti standartinius KDE arba GNOME darbalaukius, ta\xc4\x8diau turi ir kitus \xe2\x80\x93 IceWM, Blackbox, Window Maker ir Twm. Unikalus apvalkalas vadinamas \xe2\x80\x9eMandrakegalaxy\xe2\x80\x9c susieja programas ir darbalauk\xc4\xaf. Mandrakegalaxy debiutavo 9.1 versijoje, o Mandrakegalaxy II pasirod\xc4\x97 10.0. Vienas i\xc5\xa1 Mandrakegalaxy variant\xc5\xb3 \xe2\x80\x93 \xe2\x80\x9eMandrakegalaxy Squared\xe2\x80\x9c naudoja kvadratinius, o ne suapvalintus mygtukus.\n_START_SECTION_\nPaket\xc5\xb3 tvarkykl\xc4\x97\n_START_PARAGRAPH_\nMandriva Linux naudoja paket\xc5\xb3 tvarkykl\xc4\x99 pavadinimu urpmi, kuri yra lyg apsiaustas RPM paket\xc5\xb3 sistemai. Ji yra pana\xc5\xa1i \xc4\xaf apt-get, kadangi leid\xc5\xbeia paprast\xc4\x85 paket\xc5\xb3 \xc4\xafdiegim\xc4\x85, automati\xc5\xa1kai \xc4\xafra\xc5\xa1ydama kitus paketus, kurie yra reikalingi pasirinktai programai."